NaiveNeuron/SloPal huggingface dataset:
Pellegrini, Peter, poslanec NR SR (2021-02-03):
Ďakujem pekne. No, pán poslanec, týmto svojím vystúpením ste presne všetkému, všetkým ľuďom a dúfam že ich naozaj mnoho pozerá toto vstúpenie, presne povedali, prečo je už dôležité, aby táto vláda skončila, keď je reprezentovaná takými ľuďmi, ako ste sa predviedli práve vy. Ja z úcty k vašim šedinám sa budem snažiť byť naozaj slušný, ale si vyprosím, aby ste mi tu v Národnej rade vy, lebo ja neviem ani, vy kto ste ani čo ste pred tým robili, ani kde ste pred tým žili, ste sa mi tu vyhrážali, že niekde inde budem priberať, na nejakom inom mieste a vyhrážali sa, ako to je typické všetkým kolegom z OĽANO, nejakým trestným stíhaním. Nechajte to na tých, ktorí na to majú právo, vy len týmto dokazujete, že toto je váš štýl politiky, ale mňa tým nezastrašíte, môžte si tu tárať o tom, čo chcete. Mňa by skôr zaujímalo, odpovedzte občanom tejto krajiny, keď ste sa tak dotkli zdravotníctva. Za mojej vlády som dával dvakrát po, po, každý rok po sebe 100 mil. kapitálové výdavky na opravu práve aj tých plesní a iných vecí, aby nemocnice mohli investovať. Koľko ste dali tento rok kapitálových investičných výdavkov ministrovi zdravotníctva? Si to pozrite. Nič! Choďte vysvetliť do Banskobystrického kraja, prečo ste zastavili schválenú, vládou schválenú a Útvarom hodnoty za peniaze schválenú rekonštrukciu Roosveltovej nemocnice za 100 mil. eur, jednu z najdôležitejších nemocníc v krajine. Prečo ste ju zastavili? Choďte im to vysvetliť! Nedali ste ani cent. Ukončené je dávno verejné obstarávanie. Kto sa fotil pri lietadlách? Keď prišli z Číny veľké lietadlá ešte s tovarom, ktorý sme objednali my a ministerka vnútra, tak sa tam fotili vaši ministri. A takto sa ukazovali tam v nákladom priestore toho Antonova, ktorý prišiel, a to boli ešte zmluvy, ktoré nakúpila predchádzajúca vlády, a vy ste sa pri nich fotili. NKÚ vám dalo teraz správu, že ste nemali v skladoch nič pripravené na druhú vlnu pandémie. A takto by som mohol pokračovať ďalej. Nikto nevyviezol žiadne štátne veci do Číny. My sme dovolili len lietadlu pristáť a to, čo si kúpili vo firmách, to je ich vec, takže, prosím pekne, naozaj vo vašom veku by ste sa už mali naozaj vyjadrovať slušne a neklamať.
Glváč, Martin, podpredseda NR SR (2018-05-10):
Pán poslanec Blaha.
Fecko, Martin, poslanec NR SR (2011-06-29):
Ďakujem pekne, pán predsedajúci. Konštatujem, že v rozprave vystúpili traja poslanci, ale nebol podaný žiadny pozmeňujúci ani doplňujúci návrh, preto, pán predsedajúci, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Mizík, Stanislav, poslanec NR SR (2021-11-11):
Ďakujem za slovo. Martin, áno, ja si myslím, že práve zaočkovaní budú prenášať tento vírus, ako ho aj roznášajú. A tento návrh v zrýchlenom legislatívnom koma... konaní im to umožní nielen de facto, ale aj de iure. Budú mať voľnú ruku pri roznášaní. Tento návrh zákona, keď sa odsúhlasí, a to nepochybujem, že tieto covid hlasovacie automaty sediace naľavo odo mňa za to zahlasujú, tak to bude katastrofa tak morálna, ako aj ekonomická, ako si správne pripomenul a rozobral. A ešte raz pripomeniem slová legendy. Však minister ich už odo mňa viackrát počul. Legenda Luc Montagnier jasne povedal, že očkovanie vedie k úmrtiam a vytváraniu nových mutácií. Luc Montagnier je absolútne iný level ako vaši jarčuškovia, sabakovia a krčméryovia. A ešte jedna záležitosť. Ako bude v tomto darebáckom zákone ošetrené, že človek, ktorý prekonal covid a má protilátky, aké budú mesiace, lebo najprv to bolo tri mesiace, potom ste to dali na deväť mesiacov a teraz to bude ako? Konkrétne pýtam sa ja a teraz ako osoba, pretože stále mi pribúdajú protilátky, hej. Som si to dal vyšetriť. Omnoho viacej, ako som mal mesiac a pol, dva mesiace po, po covide, ktorý som prekonal. Takže toto by som rád počul z tohto darebáckeho zákona, aby mi to vyplynulo. Ďakujem.
Mikulec, Roman, minister vnútra SR (2022-03-17):
Ďakujem pekne za slovo. Vážený pán predsedajúci, vážené dámy poslankyne, vážení páni poslanci, dôvodom vypracovania predmetného návrhu zákona je najmä implementácia nového nariadenia Európskej únie upravujúceho prevádzku a využívanie schengenského informačného systému. V nadväznosti na to sa rozširuje okruh používateľov schengenského informačného systému aj o orgány registrujúce lode, lodné motory, lietadlá a letecké motory a upravuje sa postup pri registrácii týchto dopravných prostriedkov a ich hlavných častí v leteckom zákone, v zákone o vnútrozemskej plavbe a v zákone o námornej plavbe. Do zákona sa zavádza základná štruktúra Policajného zboru, konkrétne Prezídium Policajného zboru, útvary Policajného zboru s pôsobnosťou pre celé územie Slovenska a útvary Policajného zboru s miestnou pôsobnosťou. Základné pravidlá o zriaďovaní a zrušovaní policajných útvarov ostávajú nezmenené, zriaďuje a zrušuje ich minister vnútra na návrh prezidenta Policajného zboru. Okrem toho sa špecificky upravuje postavenie Kriminalistického a expertízneho ústavu vrátane súvisiacich úprav v zákone o znalcoch, tlmočníkoch a prekladateľoch. Návrh zákona obsahuje tiež úpravu niektorých oprávnení príslušníkov Policajného zboru s cieľom zefektívniť plnenie základných úloh Policajného zboru, najmä ochranu života, zdravia a majetku. Z dôvodu zaisťovania bezpečnosti určených osôb sa napríklad zavádza zákaz činnosti bezpilotných lietadiel nad určenými objektmi do výšky 120 m. Zjednodušuje sa administratívny postup pri zaistení osoby, kedy už orgán Policajného zboru nebude vydávať rozhodnutie podľa správneho poriadku, ale policajt spíše úradný záznam s dôvodom a presným časom zaistenia a zaistenej osobe o tom bezodkladne vydá potvrdenie. V nadväznosti na správu Európskeho výboru na zabránenie mučenia a neľudského či ponižujúceho zaobchádzania alebo trestania sa precizuje umiestňovanie osôb obmedzených na osobnej slobode do určeného priestoru na policajnom útvare namiesto ich umiestňovania v celách policajného zaistenia. Vypúšťa sa používanie menovky na služobnej rovnošate s menom a priezviskom policajta, prípadne jeho akademickým titulom. Služobná rovnošata bude naďalej obsahovať identifikačné číslo policajta. Vážený pán predseda, vážené dámy poslankyne, vážení páni poslanci, dovoľujem si Vás požiadať o podporu predloženého materiálu. Ďakujem pekne.
Ľ. Jahnátek, minister hospodárstva SR: (2010-02-02):
Cieľom predloženého návrhu je zriadenie samostatného subjektu – 100-percentnej dcérskej spoločnosti SEPS, teda štátnej spoločnosti, tzv. organizátora krátkodobého trhu s elektrinou, ktorý výkonom svojich činností zabezpečí zvýšenie transparentnosti trhu s elektrinou, plnenie opatrení na zabezpečenie rovnosti podmienok pre všetkých účastníkov trhu a plnenie opatrení na prevenciu zneužívania dominantného postavenia na trhu. Zámerom je, aby tomuto novozriadenému subjektu, okrem úlohy organizátora krátkodobého trhu s elektrinou a zúčtovateľa odchýlok, bola pôsobnosť v budúcnosti rozšírená aj pre oblasť správy merania a zberu dát v rámci celej elektrizačnej sústavy Slovenskej republiky a tiež vykonávania centrálnej fakturácie poplatkov súvisiacich s jej prevádzkou. Týmto spôsobom sa dosiahne odčlenenie základných procesov súvisiacich s prevádzkovaním prenosovej sústavy na jednej strane a so zúčtovaním odchýlok a organizovaním krátkodobého trhu s elektrinou na druhej strane, čím sa zabezpečí väčšia efektivita pri riadení hlavných procesov, ako na strane prevádzkovateľa prenosovej sústavy, tak aj na strane jeho dcérskej spoločnosti, ako organizátora krátkodobého trhu s elektrinou. Ďalším sekundárnym efektom bude pozitívny dopad pre odberateľov elektriny, a to predovšetkým v zlepšení podmienok na zmenu dodávateľa elektriny a zvýšenia hospodárskej súťaže pri dodávke elektriny, čím bude zabezpečený efektívny prístup na trh všetkým účastníkom, na základe transparentných a nediskriminačných kritérií, čo je jedným z hlavných cieľov energetickej politiky  Európskej únie aj Stratégie energetickej bezpečnosti Slovenskej republiky. V súvislosti s predloženým návrhom ministerstvo hospodárstva zároveň mení a dopĺňa ustanovenia týkajúce sa oblasti výroby elektriny zo slnečnej energie v zákone č. 656/2004 Z. z. o energetike, a to tak, aby výstavba takýchto zdrojov bola regulovaná prostredníctvom osvedčení o súlade investičného zámeru pri výstavbe energetického zariadenia, ktoré bude vydávať ministerstvo hospodárstva v súlade so stanoviskami prenosovej a distribučnej sústavy a regulačného úradu. Vydávanie takýchto osvedčení sa nebude vzťahovať na inštalácie na budovách s celkovým inštalovaným výkonom do 100 kilowattov. Návrhom sa tiež stanovujú podmienky výroby elektriny pre iné primárne energetické zariadenia na výrobu elektriny, pre ktoré nie je potrebné takéto osvedčenie žiadať. Do zákona č. 656/2004 Z. z. o energetike sa zároveň dopĺňajú ustanovenia, týkajúce sa podmienok preukazovania odbornej spôsobilosti na podnikanie v energetike, ktoré vyplynuli z aplikácie tohto zákona v praxi. Článok II. Ministerstvo navrhuje zmenu ustanovení zákona o regulácii sieťových odvetví, ktoré vyplývajú zo zmien navrhovaných v článku I, ktoré sa výlučne týkajú činnosti organizátora krátkodobého trhu s elektrinou. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona.
Paška, Pavol, predseda NR SR (2012-07-31):
Pán poslanec Muňko.
Kollár, Boris, predseda NR SR (2022-03-17):
Ďakujem. Pán poslanec Vašečka.
Figeľ, Ján, podpredseda NR SR (2014-07-01):
Nech sa páči, Martin Poliačik.
P. Markovič, poslanec: (2010-02-05):
Konštatujem, že uvedený návrh zákona spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky. Dôvodová správa neuvádza, či predložený návrh zákona je v súlade s ústavou, zákonmi a medzinárodnými zmluvami, ktorými je Slovenská republika viazaná. Dôvodová správa konštatuje, že realizácia návrhu zákona nebude mať vplyv na verejné financie, na podnikateľské prostredie a nevyžiada si zvýšené nároky na zamestnanosť. Súčasťou návrhu zákona je doložka zlučiteľnosti s právom Európskych spoločenstiev a s právom Európskej únie, ako aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí predmetný návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1443 zo dňa 14. januára 2010 a podľa § 71 rokovacieho poriadku navrhujem, aby zákon prerokovali Ústavnoprávny výbor Národnej rady Slovenskej republiky, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 31 dní odo dňa pridelenia. Ďakujem pekne, pán predseda, prosím, otvorte rozpravu.
Mojš, Milan, poslanec NR SR (2017-11-29):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru, Výboru Národnej rady pre financie a rozpočet, Výboru Národnej rady pre hospodárske záležitosti, Výboru Národnej rady pre pôdohospodárstvo a životné prostredie, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 26. januára 2018 a v gestorskom výbore do 29. januára 2018. Prosím, dajte hlasovať.
Pellegrini, Peter, predseda NR SR (2015-02-12):
Ďakujem pekne. Prerušujem rokovanie o tomto bode programu. Ešte predtým ako vám dám ešte pár informácií, ako bude vyzerať rokovanie po 14.00 hodine, dovoľte mi, aby som na balkóne tu v rokovacej sále privítal študentov Gymnázia Ivana Kupca z Hlohovca, ktorí sú tu teraz medzi nami. Vitajte. (Potlesk.) Vážené panie poslankyne, vážení páni poslanci, budeme pokračovať v rokovaní o 14.00 hodine. Keďže je štvrtok, tak to bude hodina otázok. Po skončení hodiny otázok o 15.00 hodine budeme pokračovať v prerokovávaní tohto bodu, pri ktorom posledným písomne prihláseným do rozpravy je pán poslanec Novotný, ktorý teda sa pripraví na svoje vystúpenie o 15.00 hodine dnes poobede. Ďakujem pekne a prajem všetkým dobrú chuť. (Prerušenie rokovania o 12.12 hodine.) (Pokračovanie rokovania o 14.00 hodine.)
Danko, Andrej, podpredseda NR SR (2024-05-09):
Ďakujem. Ste požiadali o slovo, alebo ešte nebola otvorená rozprava, nie? (Reakcie z pléna.) Dobre, ešte otvorím rozpravu, keď dovolíte. Otváram rozpravu o tomto bode programu. Prvý požiadal o slovo pán navrhovateľ, nech sa páči.
Blanár, Juraj, podpredseda NR SR (2021-06-17):
Pani spravodajkyňa Drábiková, máte záujem? Hlasovanie na sedemnástu hodinu? (Reakcia spravodajkyne.) V poriadku, ďakujem. Prerušujem rokovanie o tomto bode programu. Ďakujem obom. Pristúpime teraz k návrhu účtovnej závierky Sociálnej poisťovne za rok 2020 pod parlamentnou tlačou 548, správa výboru je pod parlamentnou tlačou 548a. Opäť poprosím pána generálneho riaditeľa poisťovne, Sociálnej poisťovne Juraja Káčera, aby predniesol tento návrh účtovnej závierky. Nech sa páči, pán generálny riaditeľ.
M. Číž, podpredseda NR SR: (2007-06-20):
Teraz v rozprave vystúpi pani poslankyňa Mušková, pripraví sa pán poslanec Jozef Halecký.
Kollár, Boris, predseda NR SR (2021-10-27):
Pán poslanec, ak dovolíte, ja by som vás si dovolil prerušiť. Aj tak to hovoríte pre prázdnu sálu. Je 19.00 hod., zajtra to budete môcť dokončiť a už bude tuná podstatne viacej poslancov. Takže ak sa nenahneváte...
Paška, Pavol, predseda NR SR (2014-10-30):
Pani poslankyňa, na pána premiéra.
Laššáková, Jana, podpredsedníčka NR SR (2014-11-09):
Dobre. Dobehnú všetky procedurálne návrhy, dobre, pán poslanec? Takže pán poslanec Novotný.
Hrnčiar, Andrej, podpredseda NR SR (2016-09-21):
Končím možnosť nahlásiť sa s faktickými poznámkami. Na vystúpenie pána poslanca sú tri faktické poznámky. Nech sa páči, pán poslanec Lukáč.
Dostál, Ondrej, poslanec NR SR (2023-12-06):
Vážený pán minister, vážený pán podpredseda Národnej rady, k návrhu zákona o dorovnávacej dani som vystúpil v tej časti, ktorá sa týkala skráteného legislatívneho konania, a v rámci rozpravy v prvom čítaní by som teda len chcel upozorniť na, na to, že sú návrhy zákonov, ktoré áno, je dôvod prerokovať v skrátenom legislatívnom konaní, ale je problém, pokiaľ, ak takéto návrhy sú predmetom rokovania Národnej rady, ide o návrhy, ktoré sú komplexné a rozsiahle. Pretože, pretože je, je rozdiel, keď sa v skrátenom legislatívnom konaní prerokúva, schvaľuje právna úprava, ktorá je tvorená niekoľkými paragrafmi, ktoré je potrebné, nevyhnutne potrebné schváliť v nejakom krátkom čase, ak sú teda naplnené, naplnené tie dôvody, ktoré zákon o rokovacom poriadku predpokladá. Je rozdiel, keď ide o podrobnú právnu úpravu, komplexný návrh zákona, ktorý ako v tomto prípade na takmer piatich desiatkách strán upravuje nejakú ucelenú, ucelenú problematiku, a preto teda skôr sa to chcem vyjadriť z hľadiska toho, že prerokúvame tento návrh v skrátenom legislatívnom konaní. Ak ideme systémom, že ihneď, tak v zásade, v zásade nie je možnosť normálnej diskusie. Opäť, ak ste v rámci vládnej koalície dohodnutí, máte to vydiskutované, tak, tak s tým nie je žiadny problém. Ale ak to má byť prediskutované s odbornou verejnosťou, ak má mať možnosť verejnosť sa k tomu vyjadriť, ak majú sa k tomu mať možnosť vyjadriť opoziční poslanci, tak aj to skrátené konanie by sa malo robiť spôsobom, že nie ihneď, ale že sa vytvorí priestor teda prinajmenšom niekoľko dní, ak ide zložitejšiu problematiku, ak nejde o dva paragrafy a v tomto prípade evidentne o zložitejšiu problematiku ide a zaslúžila by si aj dlhšiu diskusiu, aj dlhší čas na prerokovanie vo výboroch v druhom čítaní. Toto v zásade platí aj o tom predchádzajúcom návrhu zákona, aj keď, aj keď tá úprava je podstatne stručnejšia a ide iba o novelu už existujúcich právnych predpisov. Preto by som chcel teda do budúcnosti na vládnu väčšinu apelovať na to, že ak už aj budeme schvaľovať alebo budete schvaľovať skrátené legislatívne konania, tak okrem toho, že by to malo byť iba v tých dôvodo... iba v tých prípadoch, keď naozaj existujú zákonom stanovené dôvody, tak pokiaľ to nie je smrteľne nevyhnutné, tak nerobme to zo dňa na deň, dajme tomu aspoň pár dní, aby sa normálnym spôsobom mohlo rokovať o tom vo výboroch, aby mohli prebehnúť rokovania, aby mohli prebehnúť diskusie. Určite to bude na prospech kvality tých schvaľovaných zákonov. A to hovorím teraz bez ohľadu na to, čo si o tomto konkrétnom návrhu zákona myslím a akým spôsobom budeme, budeme o ňom hlasovať. Išlo mi skôr o ten proces a o prístup k skráteným konaniam ako takým, lebo naozaj také množstvo skrátených konaní je pomerne unikátne a nie sme v situácii, že pred mesiacom začala pandémia. Ďakujem.
Grendel, Gábor, podpredseda NR SR (2020-11-27):
Pán poslanec Kremský s procedurálnym.
Lipšic, Daniel, poslanec NR SR (2015-06-15):
Pán predseda, ak sa vám zdá, že vplyv finančnej skupiny, ktorá je hlavná podozrivá v spise Gorila, na tento parlament nie je k téme, tak mne sa zdá, že k téme je. Pred dva a pol rokmi do tohto parlamentu (ruch v sále), do tohto parlamentu prišiel pred Vianocami návrh novely zákona o obnoviteľných zdrojoch energie v skrátenom legislatívnom konaní, na ktorý som bol upozornený odvážnymi ľuďmi z energetiky, ktorý okrem mnohých, možno dobrých a pekných, zmien obsahoval jednu malú zmenu, jedno malé ustanovenie novely zákona, a to sa týkalo doplatkov pre paroplynové cykly nad 200 MW. Ja sám nie som na energetiku odborník, ja som rád, že viem, čo je watt. A ľudia, ktorí za mnou prišli, mi potom povedali, čo to vlastne znamená. Jedno slovo, jedna veta v novele zákona znamená, že by dostával jeden paroplynový cyklus, ten v Bratislave, doplatok na cenách elektriny 15 mil. eur, pardon, 30 mil. eur počas pätnástich rokov. Dokopy 450 mil. eur, skoro pol miliardy. A viete, kto vlastní bratislavské PPC? Finančná skupina Penta. Ak by nebolo odvážnych ľudí v energetike, ktorí ma na to upozornili, tá novela zákona, alebo možno niektorého z kolegov, je dnes schválená, podpísaná, účinná. To bolo v čase, kedy štrajkovali lekári o mzdy v školstve (reakcia z pléna), a vláda im povedala: „Chcete 50 mil. eur? By sme vám to,“ učitelia, pardon, „by sme vám to strašne radi dali, ale nemáme, konsolidujeme, nedá sa.“ Ale finančnej skupine Penta 30 mil. po 15 rokov – no problem. A to je problém, o ktorom chcem hovoriť, o ktorom som hovoril a o ktorom budeme hovoriť aj v rozprave, že pokiaľ budú finančné skupiny a oligarchovia takto drancovať krajinu, a nehovorím to s radosťou, dopadneme ako Grécko. Chcem vám prečítať jeden citát z Gorily, ktorý, si myslím, že je kľúčový pre pochopenie toho, kvôli čomu sa kauza Gorila neposúva ďalej. Citujem: „Fakt je taký, že my Fica financujeme osem rokov. Ťažko si teraz predstaviť, že Fico vyštartuje proti nám v niečom, čo by malo trestnoprávny rozmer.“ Ak v tejto krajine budú fungovať jednotlivci a skupiny, ktorí majú dlhodobo pocit, že stoja nad zákonom a nič sa im nemôže stať, dovtedy na Slovensku nebudú mať navrch bežní ľudia. Táto schôdza je dôležitá. Je dôležitá aj z toho pohľadu, kto na nej vystúpi, aj z toho pohľadu, kto na nej nevystúpi. Pretože je najvyšší čas, aby sme kvôli našim občanom a našim deťom hovorili vážne o tom, že táto krajina sa stáva krajinou ukradnutou, krajinou, ktorá je ukradnutá nám, našim deťom, kde nevládne ani vláda ani červená, ani zelená, ale kde vládne pár vybraných oligarchov. A kvôli tomu je nezamestnanosť a životná úroveň a zdravotníctvo a školstvo a životné prostredie. Ďakujem veľmi pekne, pán predseda. (Potlesk.)
Grausová, Natália, poslankyňa NR SR (2018-02-14):
Ďakujem ti za tvoje vystúpenie v rozprave, bolo veľmi dobré. Ja chcem len upozorniť, prosím vás pekne, tí, ktorí nás, nám tu sa snažia nahovoriť, že tí migranti k nám ísť nechcú, to je jedna obrovská lož. Pretože akonáhle príde, jednak tí migranti už tu sú a prídu ich celé stovky a tisíce, akonáhle prídu, budú musieť začať naši preds..., teda predstavitelia Slovenskej republiky, začať si plniť svoje záväzky, ktoré v Bruseli sľúbili. Ďakujem. Tak neklamte, prosím, že migranti do Slovenskej republiky ísť nechcú, lebo to nie je pravda. Oni sem prídu a prídu ich sem tisíce a desaťtisíce.
Figeľ, Ján, podpredseda NR SR (2013-06-04):
Ďakujem pekne. Nech sa páči zaujať miesto pre spravodajcov. Teraz otváram všeobecnú rozpravu, do ktorej som nedostal žiadnu písomnú prihlášku. Chcem sa spýtať na ústnu časť, či sa niekto hlási? Nie je tomu tak. Takže vyhlasujem všeobecnú rozpravu za skončenú. Pardon, to som si nevšimol, takže ospravedlňujem sa, lebo som čakal na monitor, ale dobre. Takže, navrhovateľ, nech sa páči ešte v rámci rozpravy.
A. Belousovová, podpredsedníčka NR SR: (2009-02-04):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa preto, kto sa chce prihlásiť do rozpravy ústne. Ústne sa do rozpravy prihlásili pán poslanec Novotný, pani poslankyňa Mušková, pani poslankyňa Damborská, pán poslanec Halecký. Uzatváram možnosť prihlásiť sa do rozpravy ústne. A slovo má pán poslanec Novotný. Nech sa páči.
V. Veteška, podpredseda NR SR: (2004-06-24):
Otváram rozpravu. Písomne nemám žiadne prihlášky do rozpravy. Prosím, pýtam sa, kto sa hlási ústne do rozpravy. Jeden, pán poslanec Fajnor. Končím možnosť ďalších prihlášok ústne do rozpravy k tomuto návrhu zákona. Nech sa páči, pán poslanec, máte slovo. K. Fajnor, poslanec: Ďakujem pekne, pán predsedajúci. Vážené dámy, vážení páni, dovoľte mi, aby som uviedol niekoľko poznámok k predkladanému materiálu. Vrátim sa trochu do histórie a trochu štatistiky. V roku 1993, keď vznikla Slovenská republika ako samostatná, tak sa delil dlh. Ten dlh predstavoval 2,9 mld. dolárov. Avšak delili sa aj aktíva. Tie aktíva predstavovali takmer 4 mld. dolárov. Len v Ruskej federácii to predstavovalo 1,2 mld. Ešte dnes sa hrdíme tým, že chodíme deblokovať kopy uhlia, pred ktorými sa pán Čarnogurský veľmi rád fotografoval. Dneska našťastie ešte opravíme aspoň tých pár MIG-ov, ktoré máme, opravíme veľvyslanectvo v Ruskej federácii. Ale čo chcem povedať? Vyjdime z toho dlhu 2,9 mld. Pred 2 mesiacmi v médiách vyšlo, že dlh Slovenskej republiky dnes predstavuje 15,4 mld. USD. Dajme si dolu tých 2,9 mld. a pýtam sa zhruba, kde je 12 mld. USD, keď naša životná úroveň je nižšia, ako bola v roku 1989, keď mzdy baníkov sú nižšie o 30 %, ako boli v roku 1989. Ale poďme ďalej. Sprivatizovali sme za viac ako 500 mld. Sk majetku. Len vláda pána Mikuláša Dzurindu sa hrdí tým, že to bolo viac ako 320 mld. Áno, viem, že ešte na účte Národnej banky je zhruba 63 mld. z týchto zdrojov. Vážení, tieto dlhy, o ktorých tu hovoríme, že ich chceme hasiť, vyrobili ponovembrové vlády. Položme si otázku, čo by sa dalo postaviť za 12 mld. dolárov, čo by sa dalo vybudovať za viac ako 500 mld. Sk. A my sme za to vybudovali druhú najvyššiu nezamestnanosť v Európe, my sme zato vybudovali takmer 20 000 ľudí, ktorí chodia vyberať odpadky z košov, my sme za to vybudovali takú kategóriu, ktorú sme nepoznali, t. j. kategóriu bezdomovcov. Vážení prítomní, nebudem dlho hovoriť, chcem povedať len jednu vec v mene klubu komunistov v tejto Národnej rade, že tento materiál nepodporíme, pretože sa jednoznačne ukázala falošná téza, že súkromné vlastníctvo je zdrojom bohatstva, áno, ale len pre niekoľko vyvolených. Preto to nepodporíme. Ďakujem vám pekne za pozornosť.
Kollár, Boris, predseda NR SR (2022-05-10):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ?
P. Hrušovský, predseda NR SR: (2003-10-21):
Vážené panie poslankyne, páni poslanci, otváram rokovanie 18. schôdze Národnej rady Slovenskej republiky. Prosím prítomných pánov poslancov, aby sa prezentovali stlačením tlačidla na hlasovacom zariadení. (Prezentácia.) 81 prítomných. Konštatujem, že Národná rada je uznášaniaschopná. Chcem informovať, že overovateľmi na 18. schôdzi Národnej rady budú páni poslanci Jozef Šimko a Milan Urbáni, ich náhradníkmi poslanec Gál a Federič. Ďalej chcem informovať Národnú radu, že o ospravedlnenie neúčasti na dnešnom rokovacom dni požiadali dvaja páni poslanci - pán poslanec Brhel a pán poslanec Drgonec. Ďalej vás chcem informovať, že vláda Slovenskej republiky svojím uznesením z 24. septembra odvolala dňom 30. septembra 2003 Branislava Opaterného z funkcie štátneho tajomníka ministerstva dopravy, pôšt a telekomunikácií Slovenskej republiky. Podľa príslušných ustanovení zákona o voľbách do Národnej rady zanikol mandát poslankyne Jandzíkovej, ktorá nastúpila ako náhradníčka na neuplatňovaný mandát pána poslanca Opaterného. Prosím, aby Národná rada túto skutočnosť vzala na vedomie. Teraz pristúpime k schvaľovaniu návrhu programu 18. schôdze Národnej rady. Ešte predtým, ako udelím slovo jednotlivým poslancom, dovoľte, aby som prvýkrát v Národnej rade vo funkcii predsedu Najvyššieho súdu privítal pána Karabína a zablahoželal mu... (Potlesk.) ...k zvoleniu do funkcie ako aj k zodpovednému plneniu jeho náročných úloh. Nech sa páči, pán poslanec Bódy ako prvý navrhuje zmenu rokovania 18. schôdze. Nech sa páči, pán poslanec Bódy. P. Bódy, poslanec: Ďakujem pekne za slovo, pán predseda. Vážené dámy, vážené panie poslankyne, vážení páni poslanci, v týždenníku Plus 7 dní vyšiel článok o poslaneckej snemovni, kde som sa dosť nemiestne vyjadril na otázku pani redaktorky, čo hovorím na modré pondelky. Odpovedal som jej dosť žartom a poprosil som ju, aby ten žart nezverejňovala, a poprosil som ju o ďalší rozhovor, kde uvádzam presne, čo sú pondelky pre poslancov. Chcem sa ospravedlniť všetkým, ktorých sa to dotklo, pretože som skutočne nemyslel, že mojej prosbe nevyhovie. Jednoducho som povedal niečo, čo sa nepatrí a považujem prácu...
Kollár, Boris, predseda NR SR (2023-05-10):
Ďakujem. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Mizík, Stanislav, poslanec NR SR (2018-09-20):
Vážený pán predsedajúci, dámy a páni, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1075). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ďakujem. Prosím, pán predsedajúci, otvorte všeobecnú rozpravu.
P. Paška, predseda NR SR: (2009-02-04):
(Hlasovanie.) 137 prítomných, 106 bolo za, 2 proti, 28 sa zdržalo, 1 nehlasoval. Návrh sme schválili. Dámy a páni, ďakujem pekne, odhlasovali sme prerokované body programu, vyhlasujem krátku trojminútovú prestávku a budeme pokračovať v prerušenom rokovaní o programe 32. schôdze. Všetky voľby, keďže máme troje volieb, aj šéfa Telekomunikačného úradu, aj Správnej rady Tlačovej agentúry, aj člena televíznej rady, uskutočníme na budúci týždeň, keďže lehota podania návrhov na člena televíznej rady je 6. február. Dohodol som sa s pánom predsedom výboru pre kultúru a médiá, že akonáhle výbor uzavrie návrhy kandidátov, urobíme voľbu naraz na budúci týždeň. Ďakujem pekne. (Prestávka.) (Po prestávke.)
Krúpa, Juraj, poslanec NR SR (2024-02-23):
Kolegyňa, trefné, výstižné, trafili ste vlastne klinček po hlavičke. To, čo je smutné, je, že ako keby sa história znova opakovala, hej, že máme tu znova tie 90. roky, pripomeniem 1993, kedy Kováč odmietol menovať Lexu za ministra privatizácie, tak z neho spravil Mečiar štátneho tajomníka s kompetenciami ministra. Niečo podobné teraz a čo podobné, rovnaké sa ide diať v podstate v SIS-ke s Gašparom. Ale čo je najhoršie, je, že tá Európska únia už s nami tie skúsenosti má, áno, reaguje veľmi rýchlo, aj bude reagovať rýchlo, pretože si povedia jedno, a to je, že oni v tých 90. rokoch, to bola, to boli tí, ktorí boli tzv. tí ožrani, hej? Tí, ktorí boli že furt opití a potom vytriezveli, mali nejakú abstinenciu a pozrite sa, znova sú ožratí, hej? Asi takto nejak to bude vnímané. Keď to porovnávame napríklad s Poľskom, tak to, čo vlastne sa tu deje, je, že oni v podstate chcú kompletne obsadiť všetky inštitúcie štátu, tak ako to bolo v Poľsku. A teraz to, čo je v Poľsku a vidíme, a na čo oni upozorňujú, aj táto koalícia, je, že keď oni potrebujú niečo presadiť, tak majú problém, pretože tie inštitúcie sú kompletne obsadené ľuďmi bývalej garnitúry, či je to prokuratúra, či je to, či sú to súdy a tak ďalej. A to je tá uzurpácia moci, to je tá deštrukcia demokracie, ktorá tu príde, a to si Európska únia všíma a, samozrejme, aj v Európskom parlamente. A to, že dvaja poslanci dokážu presvedčiť celý parlament s Európskou úniou, no tak väčšina týchto ľudí verí v konšpirácie a sprisahanie, že niekoľko ľudí riadi svet. Tak potom aj Wiezik s Hojsíkom môžu riadiť Európsku úniu.
Hrnčiar, Andrej, podpredseda NR SR (2019-06-19):
Pani poslankyňa Kiššová, reakcia.
Pčolinský, Peter, podpredseda NR SR (2022-12-07):
Ďakujem. Ukončujem rozpravu. Chce zaujať stanovisko navrhovateľ? Nech sa páči.
Kazda, Radovan, poslanec NR SR (2021-07-02):
Ďakujem. Počas prerokovania medzi prvým a druhým čítaním sme precizovali niektoré ustanovenia tohto zákona, konzultovali sme ho teda v rámci aj koalície, a preto by som si dovolil navrhnúť jeden pozmeňujúci a doplňujúci návrh. Teraz ho prečítam, tak poprosím o časomieru. Ide o pozmeňujúci ná... (Prerušenie vystúpenia predsedajúcim.)
Bugár, Béla, podpredseda NR SR (2018-12-06):
Pán poslanec Jarjabek.
Danko, Andrej, predseda NR SR (2016-09-13):
Vy ste ho porušil...
Žiga, Peter, podpredseda NR SR (2023-12-07):
Pani poslankyňa Luščíková.
Blanár, Juraj, podpredseda NR SR (2021-03-31):
Prosím, prezentujte sa a hlasujte o skrátení lehoty, tak ako navrhuje pani spravodajkyňa. (Hlasovanie.) 138 prítomných poslancov, za hlasovalo 101, proti nebol žiaden, zdržali sa 35, nehlasovali 2. Skrátili sme lehotu. Pani spravodajkyňa, nech sa páči.
J. Valocký, poslanec: (2008-07-02):
Začali ste hovoriť presne tak, ako povedal pán poslanec Urbáni. Reálne sú ohrozené životy malých pacientov. To snáď nemyslíte vážne. Potom ste povedali. Zachránilo sa kardiocentrum. Niekto ho išiel rušiť? Ako oddelenie? Áno? Veď absolútne je jedno, či to kardiocentrum alebo kardiochirurgická jednotka ju nazvime je tam alebo onam. Nemôžete povedať, že by bývalý minister urobil niečo zlé, keď stanovil komisiu, keď sa rozhodlo, tak ako sa rozhodlo. Možno, že budeme kritizovať raz alebo vy budete kritizovať aj to rozhodnutie, ktoré padlo teraz, že detské kardiocentrum bude vlastne súčasťou Národného ústavu srdcových chorôb. Aj to je možné. A možno vtedy tam pán poslanec Lipšic vystúpi ako najlepší odborník, ktorý spomína Viktora Hrašku, môjho spolužiaka. Samozrejme áno.   Aj ja som čítal tento článok, aj ste mali pravdu, že je to vynikajúci odborník, aj predpokladám, že sa opäť vráti domov, tak ako sa voľakedy z Bostonu vrátil a urobil prvú transplantáciu detského srdca jedenapolročného pacienta a myslím aj v Európe, neviem teraz, či minimálne v strednej Európe. Takže ja by som absolútne nevidel nejakú tragickú situáciu, áno... (Prerušenie vystúpenia časomierou.)
P. Paška, predseda NR SR: (2009-04-29):
(Hlasovanie.) 118 prítomných, 73 za, 1 proti, 41 sa zdržalo, 3 nehlasovali. Konštatujem, že sme schválili návrh novely zákona č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb. Teraz pán poslanec Pelegrini bude uvádzať v druhom čítaní hlasovanie o návrhu poslancov Národnej rady Slovenskej republiky Tomáša Galbavého a Stanislava Janiša na vydanie zákona, ktorým sa mení a dopĺňa  zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Je to tlač 899.
Počiatek, Ján, minister dopravy, výstavby a regionálneho rozvoja SR (2012-09-14):
Ďakujem za slovo. Vážená pani predsedajúca, vážené dámy, vážení páni, dovoľte mi, aby som uviedol v druhom čítaní vládny návrh zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov. Vláda Slovenskej republiky návrh zákona prerokovala 6. júla 2012 a prijala k nemu uznesenie č. 332. Vládny návrh zákona zabezpečuje plnenie jednej z úloh premietnutej do Programového vyhlásenia, kde sa vláda zaviazala podporiť rozvoj ekonomických nástrojov na rozvoj bývania a ich zacielenie na prioritné oblasti s integrovaním nových nástrojov finančného inžinierstva, napríklad Jessica. Predložená novela umožní, aby na zatepľovanie bytových domov bolo možné v roku 2013 formou výhodných úverov využiť zdroje štrukturálnych fondov z Regionálneho operačného programu vo výške 10 mil. eur. V prípade neprijatia tejto legislatívy ešte v roku 2012 Slovensko o uvedenú finančnú čiastku príde. Navrhovaná právna úprava je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami a inými medzinárodnými dokumentmi, ktorými je Slovenská republika viazaná. Ďakujem za slovo.
Bugár, Béla, podpredseda NR SR (2016-09-07):
Samozrejme, musíte mať podporu aj ostatných klubov, predpokladám, že máte. (Reakcia poslanca: „Hej.“) Takže je všeobecný súhlas? (Súhlasná reakcia pléna.) Ďakujem pekne, takže prosím vás, evidujte túto zmenu. Pán poslanec Blaha.
Grendel, Gábor, podpredseda NR SR (2023-06-15):
Pán poslanec, poprosím vás, výrazy ako skučať asi nie sú úplne namieste. Pán poslanec Kuriak s faktickou poznámkou.
Zmajkovičová, Renáta, podpredsedníčka NR SR (2013-02-14):
Pán poslanec Kuffa s reakciou na faktické. Nech sa páči.
Bublavý, Dušan, poslanec NR SR (2016-12-01):
Ďakujem za slovo. Chcem, aby som upresnil pani kolegyni Macháčkovej, ja som upozornil aj hneď v reakcii, že to spojím aj s odpoveďou pre pána Pčolinského, ktorý skončil, a už som potom ja nemohol zareagovať. To bolo kvôli tomu županovi, že ho niektorí ani nepoznajú, to som na to narážal. Ale myslím si, že váš prístup aj kolegu pána Klusu sú, bol konštruktívny, a ak sú nejaké výhrady, ja viem, že môžu byť ťažkosti ohľadom pondelka, že to sčítavanie potom pre vyššie územné celky a tá zodpovednosť za nejaký problém môže byť, že aby neboli tie sčítavacie hlasy, ktoré musia byť v urnách zapečatené, aby náhodou nejakému delikventovi neprišlo na um, že by zmaril voľby. Aby to nedopadlo ako v Bratislave s tou, žiaľbohu, tragikomickou situáciou, keď sa stratili hárky, ktoré mali riešiť mesto Bratislavu od hazardu. Tak môže to byť komplikovanejšie a tu môžme v druhom čítaní možno podebatovať o tom, ako to vyriešiť, aby to bolo, aby to bolo lepšie. Ale myslím si, zase to neuškodí tomu, že tých policajtov naozaj bude potrebný veľký počet. Ale pevne verím, že aj tento problém sa vyrieši.
Blaha, Ľuboš, poslanec NR SR (2013-09-19):
Ďakujem, pán minister, je to horšie, než som si myslel. Naozaj, obrovský výpredaj, ktorý tu robila pravica. Pravica rozpredala celé Slovensko. Celé Slovensko. Rozpredala majetok, národný majetok, ktorý tu budovali generácie. Títo páni z pravice, opozície, ktorí nám dneska vyčítajú, že sa aspoň čiastočne, v rámci našich možností, snažíme tento majetok vrátiť späť celému Slovensku, občanom. O tom to je. Ľavica je o ľuďoch (potlesk), pravica je o privatizéroch. Ďakujem. (Doznievanie potlesku.)
Dolinková, Zuzana, ministerka zdravotníctva SR (2024-09-10):
Ďakujem veľmi pekne, nebudem dlho a ďakujem aj pánovi poslancovi. Iba chcem možno informovať verejnosť alebo aj teda vás, Národnú radu Slovenskej republiky, že okrem toho, že je podpísaná zmluva medzi Slovenskou republikou a Rakúskou republikou, pripravuje sa k podpisu a je vo finálnom štádiu pripomienkovania takáto istá zmluva aj s Českou republikou a otvorili sa rokovania takisto aj s Maďarskou republikou. Takže verím, že aj okolitých, obyvatelia okolitej časti našich hraníc budú mať lepšiu dostupnosť v zdravotnej starostlivosti. Ďakujem pekne.
Pčolinský, Peter, podpredseda NR SR (2023-06-16):
Otváram rozpravu. Do rozpravy som dostal písomné prihlášky: pani poslankyňa Laššáková, pán poslanec Čekovský, pani poslankyňa Remišová, pán poslanec Kučera, ale ako prvá o slovo požiadala pani spravodajkyňa, ktorá má prednosť. Nech sa páči, pani spravodajkyňa, môžte.
Burian, Jozef, poslanec NR SR (2017-09-07):
Vážený pán predsedajúci, vážený pán predseda Národnej rady, vážené dámy, vážené kolegyne, vážení kolegovia, dovoľte mi, aby som predložil správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny vo výboroch Národnej rady Slovenskej republiky. Predseda Národnej rady Slovenskej republiky svojím rozhodnutím č. 714 z 31. augusta 2017 pridelil predmetný návrh na rokovanie výborom Národnej rady Slovenskej republiky do určeného termínu konania schôdze. Určil zároveň, aby Výbor Národnej rady Slovenskej republiky pre sociálne veci ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch. Predložený návrh skupiny poslancov prerokovali výbory v určenom termíne. Uvedené výbory k predmetnému návrhu poslancov neprijať uznesenie z dôvodu, predložený návrh uznesenia nezískal potrebný súhlas nadpolovičnej väčšiny poslancov. Zahraničný výbor Národnej rady Slovenskej republiky o návrhu nerokoval, keďže nebol uznášaniaschopný. Ako gestorský výbor rokoval Výbor Národnej rady Slovenskej republiky pre sociálne veci 7. septembra 2017. Uznesením č. 69 schválil správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny. Výbor Národnej rady pre sociálne veci ma zároveň poveril, aby som predniesol na schôdzi Národnej rady Slovenskej republiky správu o výsledku prerokovania predmetného návrhu. Ďakujem, pán predsedajúci, skončil som, otvorte rozpravu.
Pčolinský, Peter, podpredseda NR SR (2022-10-26):
Ďakujem pekne. Pani poslankyňa, máte procedurálny návrh? Nemám ho písomný, ale nech sa páči.
Simon, Zsolt, poslanec NR SR (2012-12-17):
Ďakujem pekne. Pán kolega Hlina, v plnej miere s tým súhlasím, že nech to niekto poriadne vyšetrí. Ja nemám sa čoho obávať. A áno, ešte raz opakujem, 412-tisíc ľudí to dostalo, 88-tisíc ľudí podľa tých pravidiel, ktoré nastavila Ficova vláda, sa nedalo zvládnuť. Kolegyne, kolegovia, treba si uvedomiť, že charitatívna organizácia, to nie je štátny podnik. Do toho minister nemôže zasahovať, nemôže im určovať, nemôžem im ľudí vymieňať a nič ostatné. Pani kolegyňa, no musím vám povedať, že v plnej miere beriem to, čo ste povedali, a pri tejto príležitosti chcem povedať každému starostovi a starostke, primátorovi a primátorke, ktorí sa zapojili do tohto procesu a pomohli charitatívnym organizáciám, obrovské ďakujem. Fakt, urobili obrovský kus práce. Keby som to mal riešiť inakšie, tak určite to urobím cez Pôdohospodársku platobnú agentúru a priamo s obcami. Tak, aby to obce dostali aj zaplatené, pretože charitatívne organizácie, keď sľúbili, že odoberú v tomto mesiaci tisíc ton, tak zrazu sme dostali len objednávku na sto ton, lebo ho nemajú kde dať. Samozrejme, toto zapríčinilo každým týždňom viac a viac problémov. A naozaj k tomu, čo ste povedali a k tomu zlyhaniu súčasného vedenia, no jednoznačne, to sa nedá inak povedať, len súčasné vedenie zlyhalo pri programe 2012, 2013 a pri roku 2011 ste meškali s vydaním rozhodnutia, a to vám zohľadnila Európska komisia aj pri pridelení roku 2012, pretože nie je problém, že nerozdáte na 100 %, ale problém je, keď peniaze, ktoré smernica predpisuje, nevrátite naspäť tam, kde máte. A vy ste o tom vedeli, lebo ste to zapísali, pán minister, do materiálu, ktorý bol vo vláde 16. mája 2010 prerokovaný. Ďakujem.
Hrušovský, Pavol, podpredseda NR SR (2010-12-02):
Schváliť. Hlasujeme, páni poslanci. (Hlasovanie.) 144 prítomných, 14 za, 128 proti, 1 sa zdržal, 1 nehlasoval. Návrh sme neschválili.
Dostál, Ondrej, poslanec NR SR (2024-04-18):
Pán poslanec Štefunko, no neviem, ako to máte nastavené vy v poslaneckom klube Progresívneho Slovenska, my v poslaneckom klube SaS to máme nastavené tak, že každý návrh zákona má na starosti jeden alebo niekedy viac poslancov a tí sa tomu venujú viac ako tí, tí ostatní. Tento návrh zákona som dostal na starosti ja, keďže som sa mu venoval už vo fáze medzirezortného pripomienkového konania, bol som spoluautor jednej hromadnej pripomienky, takže je logické, že sa k nemu vyjadrujem aj keď sa o ňom rokuje, rokuje v parlamente. A teda nevidím na tom nič, nič nezvyklé. Obsahovo tam nevidím problém iba v tom, že sa budú dávať iba nejaké strategické investície pre nejakých kamarátov členov koalície, ten problém je tam systémový, ten problém je predsa, že zasahuje do vlastníckych práv výraznejšie, ako sa zasahuje pri normálnom verejnom obstarávaní, že sa oslabuje procesná obrana vlastníkov nehnuteľností a ich procesné práva ešte výraznejšie ako je to, ako je to vo všeobecných úpravách rôznych povoľovacích konaní a áno, tam by mali byť naplnené nejaké mimoriadne dôvody. S tým, že je to na poslednú chvíľu, že tie pozmeňováky sú závažné, tak áno, je to ťažko, ťažko sa v tom narýchlo dá zorientovať. Ja som to nedostal ani vopred mailom, ja som sa to naozaj pár minút predtým, ako som išiel k tomu vystupovať, dozvedel, tak som aj teda chybne trochu interpretoval tie významné, významné investície, ktoré majú podobný charakter ako strategické investície. Ale teda neviem, či bude vyhovené tvojej žiadosti o odklad hlasovania, ale ja sa obávam, že aj keby bolo, tak nebude dôvod na to, aby sme podporili takýto zákon... (Prerušenie vystúpenia časomerom.)
Blanár, Juraj, podpredseda NR SR (2021-03-17):
Pán poslanec Eduard Kočiš, posledný s faktickou poznámkou.
Blaha, Ľuboš, podpredseda NR SR (2024-01-19):
Pán poslanec Ján Hargaš.
Zmajkovičová, Renáta, podpredsedníčka NR SR (2012-05-15):
S reakciou na faktické poznámky pán poslanec Štefanec.
Mikolaj, Ján, poslanec NR SR (2011-09-13):
Ďakujem pekne za slovo. Pán poslanec Fronc, samozrejme, že ja si uvedomujem, že predseda alebo predsedníčka vlády sa nemôže vyjadrovať ku všetkému a všetkému nemôže rozumieť, ale ja som sa zameral iba na to, k čomu sa vyjadrovala. K tej kauze sa predsa vyjadrovala, však sa postavila za ňu. Mala tlačovú konferenciu. Takisto sa vyjadrovala ku diaľniciam a takisto sa vyjadrovala k vysokým školám. Takže kritizoval som len to, k čomu dala svoje stanovisko. Nie k tomu, na čo nemá vplyv. Pán poslanec Osuský, ja som takisto hodnotil jednoročné obdobie tejto vlády, nie naše obdobie, lebo to by sme tu boli nie do rána, ale možno týždeň. A vy ako bývalý prorektor a súčasný pedagóg by ste mali vedieť, že sa veci zhoršili. Veci sa nepohli dopredu, veci sa zhoršili, pokiaľ ide o byrokraciu v európskych fondoch. Skúste podať projekt a budete vidieť, že ako to je. A pokiaľ ide o financovanie, ja som, my si uvedomujeme, že je konsolidačný balíček, ale je fakt, že školstvo v rámci vnútornej alokácie peňazí v štátnom rozpočte je na tom horšie o 1 % vo vzťahu k štátnemu rozpočtu. To, čo ste kritizovali u nás, tak vy robíte. Vy jednoducho robíte a to percento je nižšie. Pán poslanec Stanko, veď pri tých diaľniciach, tam to ako zďaleka nie je len jedno kritérium – cena. Takto sa už nesúťaží nikde. Minimálne je dvojkolové, dvojkolová súťaž, kde cena môže robiť tak 70 %, a takí, ktorí prichádzajú s technológiami, ktoré sú 20, 30, 40 rokov staré, tak také technológie sa jednoducho do úvahy neberú a cena sa berie len za tak... (Prerušenie vystúpenia časomerom.)
Bugár, Béla, podpredseda NR SR (2011-07-07):
Pán poslanec Jarjabek. (Ruch v sále.) Páni poslanci, väčší kľud prosím.
Blahová, Natália, poslankyňa NR SR (2018-12-13):
V prvom rade dovoľte, aby som zablahoželala k meninám našim milým kolegyniam Luciám a potom v mene poslaneckého klubu SaS želám všetkým kolegom a najmä občanom Slovenskej republiky pokojné vianočné sviatky a do nového roku prajem veľa lásky, spravodlivosti a morálky do každej rodiny a do celej spoločnosti. Ďakujeme. (Potlesk.)
Počiatek, Ján, poslanec NR SR (2011-09-13):
Pán poslanec Fico, podľa mňa si mal ešte zdôrazniť niekoľko faktov a najmä to, že predstavitelia súčasnej vlády obľubujú to žonglovanie s číslami a napríklad tá metodológia porovnávania absolútneho čísla nárastu dlhu na hlavu. Na jednej strane sú schopní nás tu poúčať, že to nie je štandardná metodológia, sami ju pred voľbami vehementne využívali. A zabudol si spomenúť, že ako to vyzerá ďalej. Hovoríš len o tých 5 700, ale ono to pôjde až cez 7 000, čo je, keď teda použijem zase metódu percenta z percenta, je to nárast o 40 % oproti tomu, čo to bolo na začiatku. Čiže bavíme sa tu o tom, že ten dlh stále narastá. Takisto ďalšia hra s výdavkami. Na jednej strane absolútne výdavky, korektné by bolo, keď už tak, v percente voči HDP. Miera prerozdelenia klesala. Čiže keď vy tu hovoríte nárasty v absolútnych číslach, to sú vždycky tie strašné miliardy, v ktorých už sa ani sám neviem zorientovať. V čom je započítané úplne všetko vrátane samosprávy. Tak tam vám to vždy nejak vychádza. Ale sú proste niektoré holé, jednoduché a nespochybniteľné fakty, kde jasne vidieť, že vy ste vôbec nezastavili žiadne zadlžovanie. Práveže to zadlžovanie pokračuje a bude sa prehlbovať. A keď aj pôjdem úplne v najkorektnejšom vyjadrení, čo je percento hrubý dlh voči HDP, tak my sme nezačínali na 27, ale začínali sme, preberali sme vládu pri 31 percentách. A povedzme, keď sa budeme hrať ešte aj na kvartálne dlhy, tak sa dostaneme za našej vlády na nejakých 40 a vy, keď bude čo i len trošku väčšia recesia, ako sa črtá, tak skončíte na 48 alebo 49. Čiže ten nárast aj v tých percentách bude rovnaký alebo väčší.
Bugár, Béla, podpredseda NR SR (2019-12-04):
Pani poslankyňa Bašistová.
Jurinová, Erika, podpredsedníčka NR SR (2014-12-12):
Ďakujem, pán poslanec. Na vaše vystúpenie nie sú žiadne faktické poznámky. Dávam možnosť teda ďalšiemu prihlásenému rečníkovi do rozpravy, pánovi poslancovi Lipšicovi.
Pellegrini, Peter, predseda NR SR (2015-11-12):
Prezentujme sa a hlasujme o bodoch spoločnej správy 1 až 11 spoločne s odporúčaním gestorského výboru schváliť. (Hlasovanie.) Prítomných 124 poslancov, za hlasovalo 79, zdržalo sa 42 poslancov, nehlasovali 3. Tieto body sme schválili.
Ďuriš Nicholsonová, Lucia, podpredsedníčka NR SR (2017-04-06):
Ďakujem veľmi pekne za slovo, pán predsedajúci. Ja chcem iba upozorniť kolegyne, kolegov, že pre tento účel mimoriadnej schôdze k odvolávaniu pána ministra Richtera sme si dnes rezervovali kinosálu, vytvorili sme z odvysielaných vecí... (Prerušenie vystúpenia predsedajúcim.)